TOP\_Plusz-3.1.1-21-FE1-2022-00001

a **TOP\_Plusz-3.1.1-21 Megyei foglalkoztatási–gazdaságfejlesztési együttműködések** elnevezésű munkaerőpiaci program keretében

 **a TOP\_PLUSZ-3.1.1-21-FE1-2022-00001 Szent István Program - Gazdaságfejlesztési és Foglalkoztatási Partnerség elnevezésű munkaerőpiaci programból nyújtható**

**bértámogatás**

**ÁLTALÁNOS SZERZŐDÉSI FELTÉTELEI**

(érvényes 2023.10.31. naptól visszavonásáig)

1. **A támogatás nyújtásának alapjául szolgáló jogszabályi rendelkezések különösen:**
* a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló [2020. évi CXXXV. törvény](https://njt.hu/jogszabaly/2020-135-00-00)
* a foglalkoztatást elősegítő szolgáltatásokról és támogatásokról szóló 100/2021. (II. 27.) Korm. rendelet
* a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetőnek nyilvánításáról szóló a Bizottság 651/2014/EU Rendelete (2014. június 17.) (a továbbiakban: általános csoportmentességi rendelet),
* az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet,
* az egyes európai uniós alapokból származó támogatások felhasználásának rendjéről szóló 256/2021. (V.18.) Korm. rendelet
* a 2021–2027 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 258/2021. (V. 20.) Korm. rendelet
* az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról szóló 320/2014. (XII. 13.) Korm. rendelet,
* az államháztartásról szóló 2011. évi CXCV. törvény (a továbbiakban: Áht.),
* az egyes adótörvények és azzal összefüggő egyéb törvények módosításáról szóló 2011. évi CLVI. törvény,
* az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.),
* az általános közigazgatási rendtartásról szóló 2016. évi CL. törvény (a továbbiakban: Ákr.),
* a Polgári Törvénykönyvről szóló 2013. évi V. törvény (a továbbiakban: Ptk.),
* a munka törvénykönyvéről szóló 2012. évi I. törvény (a továbbiakban: Mt.),
* a köztulajdonban álló gazdasági társaságok takarékosabb működéséről szóló 2009. évi CXXII. törvény,
* az összevont adóalap adóját csökkentő kedvezmény igénybevétele szempontjából súlyos fogyatékosságnak minősülő betegségekről szóló 335/2009. (XII. 29.) Korm. rendelet,
* a kis- és középvállalkozásokról, fejlődésük támogatásáról szóló 2004. évi XXXIV. törvény,
* az egyéni vállalkozóról és az egyéni cégről szóló 2009. évi CXV. törvény (a továbbiakban: Evt.)
* az állami foglalkoztatási szervként eljáró járási (fővárosi kerületi) hivatalok általánostól eltérő illetékességi területéről szóló 67/2015. (III. 30.) Korm. rendelet,
* a fővárosi és megyei kormányhivatalokról, valamint a járási (fővárosi kerületi) hivatalokról szóló 568/2022. (XII. 23.) Korm. rendelet,
* a foglalkoztatás-felügyeleti hatóság tevékenységéről szóló 115/2021. (III. 10.) Korm. rendelet

.

**II. A munkaadó kötelezettségei**

A munkaadó vállalja, hogy

1. a támogatással felvett dolgozót a támogatás folyósításának időtartama alatt foglalkoztatja (továbbiakban: foglalkoztatási kötelezettség);
2. a foglalkoztatási kötelezettség időtartama alatt olyan személyi nyilvántartásokat vezet, melyekből a munkaerő-forgalom (be- és kilépés), valamint a kilépések (munkaviszony megszűnésének) okai megállapíthatóak;
3. a kormányhivatal, a közreműködő szervezet, az Irányító Hatóság, a programot felügyelő minisztérium, a kormányzati ellenőrzési szervek, a Magyar Államkincstár, az Állami Számvevőszék, a kifizető, az igazoló és az ellenőrzési hatóság, az Európai Támogatásokat Auditáló Főigazgatóság, az Európai Bizottság és az Európai Számvevőszék képviselőjének ellenőrzésekor az ahhoz szükséges iratokat és adatokat haladéktalanul rendelkezésre bocsátja;
4. bankszámlaszámának megváltoztatásáról a járási hivatalt haladéktalanul, de legkésőbb a tudomására jutásától számított nyolc napon belül tájékoztatja;
5. a tulajdonos (munkaadó) változást a járási hivatal állami foglalkoztatási szervként eljáró egységének haladéktalanul, de legkésőbb a tudomásra jutástól számított nyolc napon belül bejelenti (a munkaadó személyében bekövetkezett változás megállapítását az átvevő munkaadó az eljárásról való tudomásszerzéstől számított tizenöt napon belül, de legkésőbb a változástól számított hat hónapon belül kérheti). Az átvevő munkaadó egyoldalú írásbeli nyilatkozatban vállalja a támogatás jogszabályban, valamint a hatósági szerződésben meghatározott feltételeinek teljesítését.
6. a foglalkoztatási kötelezettség időtartamának lejárta után – a járási hivatal megkeresésére – a támogatási eszköz hatékonyságának a vizsgálatához információt szolgáltat;
7. a számlavezető pénzintézete(i) által záradékolt, beszedési megbízásra vonatkozó felhatalmazó levele(ke)t a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt legkésőbb az első Elszámoló lap benyújtásával egyidejűleg a támogatónak átadja. A támogatás folyósításának feltétele a munkaadó valamennyi fizetési számlájára vonatkozó felhatalmazó levél becsatolása.

A felhatalmazó levél mindaddig hatályos és érvényes, ameddig annak visszavonásáról a kedvezményezett és a támogató együttesen, cégszerűen aláírt jognyilatkozattal nem rendelkezik. Amennyiben a járási hivatal úgy dönt, hogy a felhatalmazó levél hatályosságának és érvényességének végét, a támogatási idő végében, vagy — amennyiben van — a foglalkoztatási idő lejáratától számított 90-120. napban határozza meg, a dátumot a felhatalmazó levélen rögzíti;

1. a kérelem beadásakor tett nyilatkozatai a hatósági szerződés aláírásakor fennállnak;
2. haladéktalanul, de legkésőbb a tudomására jutástól számított nyolc napon belül bejelenti, ha a támogatást megalapozó körülményeiben változás következik be.

**A munkaadó tudomásul veszi, hogy**

1. a támogatást csak a munkaerőigény bejelentésére, a munkaerőpiaci program keretében kiközvetített, a munkaerőpiaci program által előírt feltételeknek megfelelő álláskeresőre veheti igénybe;
2. amennyiben a tárgyhónapot követő hó 12. napjáig az esedékes havi támogatási igényét az Elszámoló lappal nem adja le, vagy hiányosan (pl. az Áht. 53. § szerinti szakmai beszámoló kitöltése nélkül) adja le, azt legkésőbb az eredetileg esedékes elszámolási határidő leteltét követő hónapban esedékes elszámolással egyidejűleg még megteheti. E határidő elmulasztása esetén az adott hónapra nem igényelt támogatás kifizetése megtagadásra kerül, erről a járási hivatal írásban értesíti a munkaadót;

Az elszámoláshoz az alábbi dokumentumok elektronikus megküldése szükséges, elektronikus aláírással és időbélyegzővel ellátva (nem elektronikus ügyintézés esetén a dokumentumok munkaadó által hitelesített másolatát szükséges csatolni)**:**

1. **Bérjegyzék** (vagy bérlista vagy bérszámfejtő lap)
2. **A bér,kifizetését igazoló benyújtandó bizonylatok:**
* Ha átutalással kerül kifizetésre: terhelést igazoló bankszámlakivonat\*. (Csoportos átutalás esetén szükséges az elszámoló lapon kitölteni, hogy a terhelési értesítőn szereplő összeg – az adott munkavállaló után ténylegesen befizetett összeg feltüntetésével – tartalmazza a támogatással érintett munkavállalónak kifizetett munkabért)
* A bér készpénzes kifizetése esetén: csatolandó a munkavállaló saját kezű aláírásával ellátott kiadási pénztárbizonylat, vagy ha a munkáltató nem kötelezett kiadási pénztárbizonylat alkalmazására (pl. egyéni vállalkozó), elegendő a munkavállaló átvételt igazoló saját kezű aláírása  a bérjegyzéken dátummal, például „Az összeget átvettem” megjegyzéssel.
1. **A munkaidő-nyilvántartás (jelenléti ív)**.
2. **Köztartozás-mentesség igazolása**:
	* + 1. ha a munkáltató nem szerepel a NAV köztartozásmentes adózói adatbázisában, 30 napnál nem régebbi, *NAV által kiállított nemleges* („nullás”) a*dóigazolással*. Elektronikus ügyintézés esetén elektronikus aláírással és időbélyegzővel ellátva.

\*A terhelést igazoló bankszámlakivonatnak elfogadható a netbankból kinyomtatott bizonylat is. Elektronikus ügyintézés esetén elektronikus aláírással és időbélyegzővel ellátva.

1. a támogatással alkalmazott munkavállalót nem foglalkoztathatja az Mt. 53. §-a (a munkavállalónak átmenetileg a munkaszerződéstől eltérő munkakörben, munkahelyen vagy más munkáltatónál történő foglalkoztatása), vagy a 214. § (1) bekezdés a) pontja (munkaerő-kölcsönzés) szerint;
2. részére támogatás nem folyósítható azon időszakra, amelyre a jogszabályok szerint munkabér, fizetési kötelezettség nem terheli;
3. a támogatással foglalkoztatott munkavállaló előrelátható tartós távolléte és a munkaviszony megszűnése esetén a kieső személy nem pótolható.

**III. A járási hivatal**

1. köteles a támogatás jogszabályi, továbbá a hatósági szerződésben részletezett támogatási feltételek teljesülése, illetve a munkaadói kötelezettségek teljesítése esetén a támogatással érintett munkavállalók vonatkozásában a munkaadónak a hatósági szerződés szerinti támogatást megfizetni;
2. a támogatást a munkaadó igénylése alapján az elszámolás hónapjának utolsó napjáig a munkaadó részére átutaltatja;
3. a munkaadó által megküldött elszámolást felülvizsgálja, s ennek során
	* az igénylés jogszerűségét felülvizsgálja, a támogatottól a szükséges bizonylatokat bekéri, illetőleg a munkáltatónál tételes vizsgálatot (ellenőrzést) kezdeményez,
	* amennyiben a korábbi időszakokban túlfizetés történt, akkor ezzel az összeggel a fizetendő támogatási összeget csökkenteni kell;
4. jogosult arra, hogy a hatósági szerződésben foglaltakat, valamint a foglalkoztatási kötelezettség betartását folyamatosan ellenőrizze, illetve ellenőriztesse.

**IV. A hatósági szerződés megszegésének következményei**

1. A járási hivatal megszünteti a támogatás folyósítását (amennyiben a támogatás folyósítása folyamatban van) és a már kifizetett **támogatást arányosan vagy az adott időszakra vonatkozóan**, a kötelezettségszegés napjától (de legkorábban a támogatás igénybevételének napjától) a visszakövetelésről rendelkező határozat meghozatala napjáig az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 98. § (1) bekezdés a) pontja és (3) bekezdése szerint kiszámított ügyleti kamattal növelt összegben visszaköveteli különösen, ha:
2. a munkaadó:
	* + olyan időtartamra igényelt és kapott támogatást, amely időtartam alatt az Mt. 53. §-a (a munkavállalónak átmenetileg a munkaszerződéstől eltérő munkakörben, munkahelyen vagy más munkáltatónál történő foglalkoztatása), vagy a 214. § (1) bekezdés a) pontja (munkaerő-kölcsönzés) szerinti foglalkoztatás történt;
3. egyéb okból jogalap nélküli támogatás-kifizetés (felvétel történt (pl. fizetés nélküli szabadság,táppénz idejére igényelt támogatás), de a támogatás kifizetése, felvétele nem teljes egészében jogalap nélküli;
4. a munkaadó olyan időtartamra igényelt és kapott támogatást, amelyre munkabér-fizetési kötelezettség nem terhelte, vagy a támogatás egy részét nem fizette meg a munkavállalónak, vagy az engedélyezett mértéket meghaladóan történt a támogatás kifizetése, utalása.
5. A járási hivatal megszünteti a támogatás folyósítását (amennyiben a támogatás folyósítása folyamatban van) és a már kifizetett **támogatást egészben**, a kötelezettségszegés napjától (de legkorábban a támogatás igénybevételének napjától) a visszakövetelésről rendelkező határozat meghozatalának napjáig az Ávr. 98. § (1) bekezdés a) pontja és (3) bekezdése szerint kiszámított ügyleti kamattal növelt összegben visszaköveteli különösen, ha:
6. a támogatott munkavállaló munkaviszonya a hatósági szerződés II. 2. pontjában meghatározott foglalkoztatási kötelezettség időtartama alatt közös megegyezéssel, vagy a munkavállaló (Mt. 78. § (1) bekezdés szerinti) azonnali hatályú felmondásával szűnik meg, vagy azt a munkaadó az Mt. 79. § (1) bekezdés b) pontja alapján szünteti meg,
7. a munkaadó az általa foglalkoztatott munkavállaló munkaviszonyát a hatósági szerződés II. 2. pontjában meghatározott foglalkoztatási kötelezettség időtartama alatt működésével összefüggő okból, felmondással megszünteti,
8. megállapítást nyer**,** hogy a támogatással érintett munkavállaló felvétele a munkavállalói létszám nettó növekedését nem eredményezte az előző 12 hónap átlagához viszonyítva,
9. megállapítást nyer, hogy a támogatást nem a munkaerőigényre közvetített személy után igényelte,
10. megállapítást nyer, hogy a munkaadó a támogatással érintett munkavállaló alkalmazását megelőző 12 hónapban bármely, általa foglalkoztatott munkavállaló munkaviszonyát működésével összefüggő okból, felmondással megszüntette,
11. a munkaadó a felvett támogatás munkabérre vonatkozó összegét a munkavállalónak bérként nem fizeti meg
12. a támogatás – jogszabályban meghatározott feltételek hiányában – nem lett volna megállapítható,
13. a támogatási időszak alatt a munkáltató személyében bekövetkező változás esetén az átvevő munkaadó a foglalkoztatási kötelezettség teljesítését, illetve a hatósági szerződésből eredő munkaadói kötelezettségek teljesítését nem vállalja,
14. megállapítást nyer, hogy a munkaadó a támogatással érintett munkavállaló alkalmazását megelőzően benyújtott támogatás-elszámolás vonatkozásában valótlan adatot szolgáltatott (vagy a valós tényeket elhallgatta), és a valós adatszolgáltatás esetén a támogatás nem nyújtható, illetve ha hitelt érdemlően bebizonyosodik, hogy a munkaadó a támogatási döntés tartalmát érdemben befolyásoló valótlan, hamis, vagy megtévesztő adatot szolgáltatott, vagy ilyen nyilatkozatot tett,
15. a munkaadó a hatósági szerződésben foglaltak ellenőrzését lehetetlenné teszi, vagy nagymértékben akadályozza,
16. egyéb okból jogalap nélküli kifizetés történt, és a támogatás felvétele teljes egészében jogalap nélküli volt,
17. megállapítást nyer, hogy a munkaadó az Ávr.-ben vagy egyéb jogszabályban a támogató okirat kiadásának vagy a hatósági szerződés megkötésének feltételeként meghatározott nyilatkozatokat nem tette meg, a dokumentumokat nem nyújtotta be, vagy a megtett nyilatkozatát visszavonta,
18. a bankszámláira adott, számlavezető pénzintézete(i) által záradékolt, beszedési megbízásra vonatkozó felhatalmazás megszűnik, és biztosíték nyújtásáról a támogató által megszabott ésszerű határidőn belül nem intézkedik,
19. az Ávr. 81. §-ában meghatározott valamely körülmény a támogatási döntés meghozatalát követően következik be, vagy jut a támogató tudomására,
20. megállapítást nyer, hogy a munkaadó a továbbfoglalkoztatási kötelezettség ideje alatt csökkentette a korábban támogatással foglalkoztatott munkavállaló munkaidejét, annak írásbeli, kifejezett és indokolt kérelme nélkül.

Amennyiben a IV. 1-2. pontok alapján meghatározott visszafizetési kötelezettségének a munkaadó a visszakövetelésről rendelkező határozatban megjelölt határidőig nem tesz eleget, e határidő elmulasztásának napjától az állami foglalkoztatási szerv a teljesítés napjáig az Ávr. 98. § (2)-(3) bekezdésében foglaltak szerint számított késedelmi kamatot is felszámít, kivéve a késedelem azon időszakát, amíg a végrehajtás az állami adó- és vámhatóság előtt van folyamatban. Az állami adó- és vámhatóság az előtte folyó végrehajtási eljárásban a követelés összege után késedelmi pótlékot számít fel.

1. A munkaadó tudomásul veszi, hogy amennyiben a támogatást a járási hivatal érdekkörében felmerült okból jogalap nélkül vette fel, akkor azt a felróhatóság, illetve kötelezettségszegés vizsgálata nélkül, az erre irányuló felszólítást követően – az abban megjelölt határidőben – köteles a 10029008-00299640-06070018 számú számlára visszafizetni.
2. A munkaadó tudomásul veszi, hogy fel kell függeszteni a költségvetési támogatás folyósítását abban az esetben, ha azt jogszabály előírja vagy a támogatói okirat kiadását, hatósági szerződés megkötését követően a kedvezményezett olyan nyilatkozatot tesz, vagy a támogató olyan körülményről szerez tudomást, amely a költségvetési támogatás visszavonását, a hatósági szerződés felmondását vagy az attól történő elállást teheti szükségessé. A felfüggesztésről és annak okáról a kedvezményezettet haladéktalanul tájékoztatni kell.
3. A járási hivatal **megszünteti** a támogatás folyósítását különösen:
4. a munkaviszony megszűnése és a jogszabály (illetve hatósági szerződés) által nem tilalmazott megszüntetése esetében,
5. ha a munkavállaló előre látható tartós távolléte következik be (pl. CSED),
6. ha a munkaadó jogerős végzéssel elrendelt csődeljárás, felszámolási eljárás, végelszámolás vagy egyéb – a megszüntetésre irányuló, jogszabályban meghatározott – eljárás alatt áll.
7. A járási hivatal **megszüntetheti** a támogatás folyósítását különösen, ha
8. a munkaadó adatszolgáltatási kötelezettségét határidőben nem teljesíti, vagy annak hiányosan tesz eleget,
9. a munkaadó a kormányhivatal ellenőrzését akadályozza,
10. egyéb szerződésszegés esetén, ha a szerződésszegés súlya ezt indokolja.
11. Munkaadó tudomásul veszi, hogy köztartozás-mentességét a járási hivatal több alkalommal ellenőrzi: a támogatás igénylésekor (a kérelem benyújtásakor), a hatósági szerződés megkötésekor, valamint a támogatás havi folyósítását megelőzően.

Amennyiben munkaadónak esedékessé vált és meg nem fizetett köztartozása keletkezik, a járási hivatal felszólítja köztartozás-mentessége igazolásának hiánypótlására. Amennyiben a támogatott köztartozás-mentessége nem kerül hitelt érdemlően bizonyításra (ha a támogatott nem szerepel a köztartozásmentes adózói adatbázisban, akkor a NAV által kiadott, a köztartozás-mentességet igazoló 30 napnál nem régebbi közokirat benyújtásával) a járási hivatal által megadott határidőig (a kézhezvételtől számított 8 naptári napon belül, de legkésőbb a tárgyhót követő hónap 12. napjáig, a következő hónapra vonatkozó elszámolási igény benyújtásáig), akkor a járási hivatal megtagadja a tárgyhóra vonatkozó támogatás folyósítását. Támogatott tudomásul veszi, hogy a köztartozás-mentességgel **nem igazolt és határozattal megtagadott hónapra** vonatkozó támogatás **utólagos igénybe vételére a jövőre nézve sem jogosult.**

Munkaadó tudomásul veszi továbbá, hogy adott tárgyhóra vonatkozó támogatási összeg folyósításának megtagadása nem érinti a munkaadó által jelen Általános Szerződési Feltételben, valamint a hatósági szerződésben vállalt kötelezettségeit.

1. A járási hivatal felfüggeszti a támogatás folyósítását, amennyiben a munkaadó a hatósági szerződésben foglaltaknak megfelelően beszámolási kötelezettségét nem, vagy nem megfelelő módon teljesíti.
2. Ha a járási hivatal a hatósági szerződésben vállalt kötelezettségeit nem teljesíti, a munkaadó a teljesítésre irányuló felhívása eredménytelensége esetén – a szerződésszegés tudomására jutásától számított harminc napon belül – ahhoz a törvényszékhez fordulhat, amelynek illetékességi területén a per tárgyává tett szerződést megkötötték.

**V. Egyéb feltételek, kötelezettségek, kikötések:**

1. A felek tudomásul veszik, hogy a hatósági szerződést a kormányhivatal, a közreműködő szervezet, az irányító hatóság, a programot felügyelő minisztérium, a kormányzati ellenőrzési szervek, a Magyar Államkincstár, az Állami Számvevőszék, a kifizető, az igazoló és az ellenőrzési hatóság, az Európai Támogatásokat Auditáló Főigazgatóság, az Európai Bizottság és az Európai Számvevőszék is jogosult ellenőrizni. A támogatott (munkaadó) – az esetleges vizsgálat esetén – vállalja, hogy részükre a kért felvilágosítást megadja, illetve a hatósági szerződésben foglaltak teljesítésével kapcsolatos iratokat bemutatja, szükség esetén másolatban átadja. A támogatott köteles továbbá a támogatás felhasználásáról az előzőekben említett szervek részére - kérésükre - számadást készíteni.
2. A támogatott (munkaadó) tudomásul veszi, hogy a hatósági szerződés megkötése után a kormányhivatal ellenőrzéseket végezhet a vállalt kötelezettségek teljesítése érdekében. Az ellenőrzés kiterjed a támogatás jogszerűségére, a támogatott kérelemben tett nyilatkozatainak valóságtartalmára, a támogatás felhasználásának jogszerűségére. A munkaadó az ellenőrzést köteles eltűrni. Az ellenőrzés a támogatás-folyósítás kezdőnapjától a folyósítás befejezését követő 5 éven belül történhet. A munkaadónak az alapbizonylatokat a támogatás befejezését követően legalább 10 évig meg kell őriznie.
3. A szerződő felek az Ákr. 26. § (1) bekezdése alapján az elektronikus ügyintézés és a bizalmi szolgáltatások általános szabályairól szóló törvényben meghatározott elektronikus úton (együtt: írásban), vagy személyesen, írásbelinek nem minősülő elektronikus úton (együtt: szóban) tartanak kapcsolatot